डोरियन तूफ़ान और जलवायु परिवर्तन का असर
सितंबर आते ही दुनिया के कई स्थानों पर उष्णकटिबंधीय तूफ़ान उमड़ने लगते हैं। इस साल इस तरह का पहला बड़ा तूफ़ान हरिकेन डोरियन है जिसने बहामास में तबाही मचा दी। ग्रैंड बहामा और अबाको द्वीप के हज़ारों लोग बेघर हो गए हैं। वे बाढ़ में फंसे हुए हैं और उन्हें भोजन, पीने के पानी और चिकित्सा सुविधा नहीं मिल पा रही है। यूएन ने बहामास को तत्काल मदद के लिए वैश्विक समुदाय से अपील की है।
बहामास के प्रधानमंत्री ह्यूबर्ट मिन्निस के शब्दों में, “हम एक ऐतिहासिक त्रासदी में फंसे हुए हैं। ये तबाही अभूतपूर्व और व्यापक है।” मिन्निस ने घोषणा की कि पुनर्निर्माण एक बहुत बड़ा काम होगा और बहामा को बड़े पैमाने पर सहयोग की ज़रूरत होगी।
डोरियन के बहमास में 36 घंटे से अधिक समय तक रुकने के बाद लोगों से जुड़ी समस्या सामने आई है और इससे पांच मील तक चौड़ा ग्रैंड बहामा पूरी तरह तबाह हो गया। डोरियन भी धीमी गति से चलने वाला तूफ़ान बन गया जो हाल में बड़े तूफ़ानों से संबंधित एक प्रवृत्ति बन गयी है। इन तूफ़ानों की धीमी गति से चलने वाला चरित्र उन्हें लंबे समय तक एक स्थान पर रोके रखता है और इस स्थान पर मूसलाधार बारिश से बाढ़ जैसी स्थिति पैदा कर देता है।
हाल के दिनों में बड़े पैमाने पर विनाशकारी तूफ़ानों के उद्भव ने इन विनाशकारी घटनाओं के साथ जलवायु परिवर्तन के संभावित संबंध की चिंता बढ़ा दी है। जबकि उष्णकटिबंधीय तूफ़ान एक ऐसी घटना रही है जो बीच-बीच में बड़े पैमाने पर कुछ विनाश के साथ नियमित अंतराल पर होती है। इन तूफ़ानों की हालिया प्रवृत्ति बेहद चिंताजनक है। वास्तव में कुछ वर्षों से कोई भी उष्णकटिबंधीय तूफ़ान बड़े पैमाने पर आता है। पिछले साल भी लगभग इसी समय फ़्लोरेंस तूफ़ान ने यूएसए के कुछ हिस्सों को तबाह कर दिया था और मंगखूट तूफ़ान ने दुनिया के दूसरे हिस्से फ़िलीपींस में तबाही मचा दी थी। वैज्ञानिक अब इस निष्कर्ष पर पहुंचे हैं कि मानव निर्मित जलवायु परिवर्तन ने तूफ़ानों की निरंतर शक्ति और इसके परिणामी विनाश और मानवीय संकट को बढ़ाने में योगदान दिया है।
तूफ़ानों की ताक़त के लिए सबसे पहली चीज़ समुद्र का गर्म होना है। मौलिक भौतिकी के अनुसार गर्म पानी तूफ़ान को शक्ति देता है। जब तूफ़ान गर्म पानी के ऊपर से गुज़रता है तो इसकी तीव्रता अचानक बढ़ जाती है। समुद्र की सतह का तापमान ग्लोबल वार्मिंग के साथ बढ़ रहा है और निचले स्तर का पानी भी गर्म हो रहा है। ये तूफ़ान ठंडा और गहरे पानी के ऊपरी सतह की ओर आने से कमज़ोर हो जाता है। जब मानव-निर्मित जलवायु परिवर्तन ने भी गहरे पानी को गर्म कर दिया है तो तूफ़ान की प्रारंभिक स्थितियों के अनुसार ये तूफ़ान पहले की तुलना में अक्सर काफ़ी अधिक बढ़ जाता है। इसके अलावा समुद्र की सतह का बढ़ा तापमान और हवा में मौजूद नमी की भारी मात्रा के कारण ये बारिश अधिक विनाशकारी हो जाएगी। वर्तमान प्रवृत्ति की बात करें तो तूफ़ान से भारी बारिश होती है जिससे बाढ़ आ जाती है।
डोरियन के साथ भी ऐसा हुआ था। डोरियन को औसत तापमान से ऊपर पानी से शक्ति मिली। जिस क्षेत्र में डोरियन की शुरुआत हुई वहां समुद्र के सतह का तापमान सामान्य की तुलना में 0.5 डिग्री सेल्सियस से 1 डिग्री सेल्सियस अधिक था।
एक दशक पहले नेचर पत्रिका में प्रकाशित एक अध्ययन ने बताया था कि वार्मिंग के प्रत्येक 1 डिग्री सेल्सियस के लिए अधिकतम सतत वायु की गति में 7% की वृद्धि हुई है। फिर, वैज्ञानिक अनुमान कहते हैं कि विनाशकारी क्षमता हवा की गति की तीसरी शक्ति के आनुपातिक है। इसका मतलब है कि हवा की गति में 7% निरंतर वृद्धि से 23% तबाही होगी।
बड़े तूफ़ानों की धीमी गति से चलने वाली प्रवृत्ति अन्य चिंताजनक मुद्दे हैं। एक निष्कर्ष के अनुसार तूफ़ान के स्थलीय क्षेत्र में प्रवेश करने के बाद तेज़ गति से घंटो हवा चलती है, भारी बारिश होती है और जान-माल के नुकसान के साथ संपत्तियों का भारी नुकसान होता है। नेचर पत्रिका में 3 जून को प्रकाशित एक अध्ययन से पता चलता है कि जलवायु परिवर्तन ने अटलांटिक तूफ़ानों को धीमी गति से चलने और ज़्यादा समय तक एक स्थान पर मौजूद रहने वाला बना दिया है। इस अध्ययन के अनुसार, यह प्रवृत्ति 20 वीं शताब्दी के मध्य से उभरी है।
वुड्स होल रिसर्च सेंटर के वैज्ञानिक जेनिफर फ्रांसिस कहते हैं, "यह धीमी गति से चलने वाली उष्णकटिबंधीय तंत्र का एक अन्य उदाहरण है जिसे हम जलवायु परिवर्तन की परिणाम स्वरूप ज़्यादा देख सकते हैं। गर्मियों के दौरान ऊपरी सतह की स्टीयरिंग हवाएं इन महाद्वीपों पर धीमी गति से चलती हैं इसलिए ऋतु तंत्र के रुकने की संभावना अधिक होती है।"
अब बहामास में जो कुछ हम देख रहे हैं वह सभी कारकों का संयोजन है और इससे भी महत्वपूर्ण बात यह है कि मानव निर्मित जलवायु परिवर्तन विशेष रूप से इस ग्रह के गर्म होने के कारण हो रहा है। लेकिन, वातावरण में कार्बन की कमी होने का कोई संकेत नहीं है और इसलिए विनाशकारी तूफ़ानों से छुटकारा पाने के तत्काल संकेत दिखाई नहीं दे रहे हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva